Рифат Шәйхетдинов

Рифат Шәйхетдинов, Рифат Габделхак улы Шәйхетдинов (Рифат Габдулхакович Шайхутдинов; 1963 елның 23 декабре, СССР, РСФСР, Сахалин өлкәсе, Оха) ― бизнесмен, 2003 елның 7 декабреннән IV, V, VII һәм VIII чакырылыш Дәүләт Думасы депутаты. 2014 елдан «Гражданнар платформасы» партиясенең сәяси комитеты рәисе.

 Тәрҗемәи хәле 
1963 елның 23 декабрендә Охада (Сахалин) туган. Ата-анасы чыгышлары белән Башкортстан һәм Татарстаннан.

Чаллы шәһәрендә КАМАЗ предприятиеләрендә эшәгән. В. М. Комаров исемендәге Ейск югары хәрби авиация очучылар училищесының (2005 елдан ) өч курсын, Киев дәүләт физик культура  (бик яхшыга) тәмамлаган. М. В. Ломоносов исемендәге Мәскәү дәүләт университетында дәүләт идарәсе проблемалары буенча икътисад фәннәре кандидатлыгына диссертация яклаган. 1990-еллар башында Санкт-Петербург дәүләт университетының философия факультетының конфликтология бүлеге мөдире булып эшләгән.

1996 елдан бизнес белән шөгыльләнә, Транспорт-клиринг палатасының Директорлар советы рәисе, Россиянең баш һава элемтәләре агентлыгының генераль директоры вазыйфаларын башкара. 

2003―2011 елларда ― IV һәм V чакырылыш Дәүләт Думасы депутаты (ЛДПР).

2014 елның 27 мартында  партиясенең сәяси комитеты рәисе итеп сайланган. 2015 елның 17 апрелендә, чираттан тыш корылтай уздырганнан соң, кабат сәяси комитет рәисе итеп сайланган.

2021 елда VIII чакырылыш Дәүләт Думасына сайлауларда 6нчы Нефтекама бер мандатлы сайлау округы буенча «Гражданнар платформасы» сәяси партиясеннән сайланган.

Россиядә сайлауларны оештыруда катнашучы. 

«Охота на Власть» (2006), «Политика позитивного класса» (2007), «Стратегия: права человека и гражданина» (2009), «Неопартизм» (2012) һ. б. сәяси бестселлерлар авторы.

 Милке 
Р. Шәйхетдиновка Россия һәм Европа тимер юллары һәм авиаташучыларның рәсми дистрибьюторы «Универсаль финанс системасы» компаниясенең 47% ы туры килә. 2020 елга аның Тверь өлкәсендә 1,5 мең кв.м. җире, Санкт-Петербургта 433,2 кв. м. фатиры, шулай ук Финляндиядәге хуторда 8,7 мең кв. м. җире булган. Ир белән хатынның Италиядә 310 кв. м мәйданлы йорты бар.

 Җинаять эше 
2004 елда Шәйхетдиновка каршы җинаять эше кузгатылган булган, аннан «Гражданнар авиациясенең төп һава хәбәрләре агентлыгы»н алдан ниятләп банкротлыкка чыгаруда һәм туздыруда шикләнәләр.

2007 елда Россия Федерациясе Прокуратурасы каршындагы Тикшерү комитеты рәисе  Дәүләт Думасына депутат кагылгысызлыгын бетерү һәм Шәйхетдиновка каршы җинаять эше кузгату турындагы сорау белән мөрәҗәгать иткән, әмма мөрәҗәгать җавапсыз калган.

2007 елда РФ Югары суды аның гамәлләрендә җинаять билгеләре булуын раслаган, әмма Дәүләт Думасы буенча хезмәттәшләре аны депутат кагылгысызлыгыннан мәхрүм итүдән баш тарткан. Эшне 2011 елда вакыт узу сәбәбе белән япканнарИван Вавилов. Депутату Госдумы из Башкирии запретили покидать Россию. Башинформ, 12.02.2026.

2026 елның февралендә Мәскәүнең Никулино район суды РФ Генераль прокуратурасы законсыз сатып алынган дип санаган күп миллиардлы активларга арест салган, ә депутатка илдән китүне тыйган. «Сирена-трэвел» ДК активларының гомуми бәясе 35 миллиард сумга бәяләнә, ә еллык табыш 8,5 млрд сум тәшкил итә.

 Шәхси тормышы 
Өйләнгән. Хатыны Гүзәл Исмәгыйлева. Алты бала тәрбияли.

 Искәрмәләр 

 Сылтамалар 
  Рифат Шайхутдинов. Политическая партия «Гражданская Платформа»

Төркем:Россия сәясәтчеләре
Төркем:Украина физик тәрбия һәм спорт милли университетын тәмамлаучылар 
Төркем:Россия Федерациясе Президенты каршындагы Россия дәүләт хезмәте академиясен тәмамлаучылар
Төркем:Икътисад фәннәре кандидатлары
Төркем:Россия Федерациясе Дәүләт Думасы депутатлары
Төркем:«Казанның 1000 еллыгы истәлегенә» медале белән бүләкләнүчеләр
Төркем:«Мәскәүнең 850 еллыгы истәлегенә» медале белән бүләкләнүчеләр
Төркем:Россиянең мактаулы транспорт хезмәткәрләре
Төркем:Шәхесләр:Украинадагы низаг аркасында шәхси санкцияләргә дучар булганнары
Төркем:ЛДПР әгъзалары